**IZVJEŠĆE O NATJECANJIMA U TEHNIČKOJ ŠKOLI SLAVONSKI BROD**

Tehnička škola Slavonski Brod u svojih 66 godina djelovanja može se pohvaliti brojnim aktivnostima poput EU projekata i projekata mobilnosti, izvannastavnih aktivnosti i izbornih programa za učenike kao i kompetentnim nastavnicima koji se stalno usavršavaju.

Da je Tehnička škola na uspješnom putu dokazuje i to što je već nekoliko godina za redom domaćin Županijskog natjecanja iz informatike i računalstva INFOKUP 2015. kao i Županijskog natjecanja iz njemačkog jezika te Međužupanijskog natjecanja iz CNC tehnike glodanja i tokarenja te Dizajniranja pomoću računala AutoCAD i Catia.

Kao i posljednjih 20 godina, Tehnička škola Slavonski Brod i ove godine je domaćin Županijskog natjecanja iz informatike i računalstva INFOKUP 2015. Ove školske godine, 20. veljače u prostorima Tehničke škole Slavonski Brod, održano je Županijsko natjecanje iz informatike i računalstva INFOKUP 2015. za osnovne i srednje škole. U 7 kategorija natjecanja sudjelovao je 71 natjecatelj osnovnih i srednjih škola Brodsko-posavske županije. Učenici su se natjecali u slijedećim kategorijama: Logo 5. - 8. (12 učenika), Pascal/C/C++/Python osnovne škole, 5.- 8. razred (12 učenika), Osnove informatike (22 učenika), C/C++/Pascal - srednje škole (7 učenika), Osnove informatike – gimnazije (7 učenika), Osnove informatike - prirodoslovno - matematičke gimnazije (7 učenika) te Osnove informatike - strukovne škole (4 učenika).

Na ovogodišnjem natjecanju INFOKUP 2015. sudjelovali su učenici iz 10 osnovnih škola Brodsko-posavske županije.

Prva mjesta po kategorijama među učenicima osnovnih škola su osvojili:

|  |  |  |
| --- | --- | --- |
| **Kategorija natjecanja** | **Ime i prezime učenika koji su osvojili 1. mjesta** | **Naziv škole** |
| LOGO – 5. razred | David Jurković | OŠ Matija Gubec (Cernik) |
| LOGO – 6. razred | Mislav Filjević | OŠ Dragalić |
| LOGO – 7. razred | Ema Vlainić | OŠ Antun Mihanović (Slavonski Brod) |
| Pascal/C/C++/Python osnovne škole – 5. razred | Tomi Stanišić | OŠ Dragutin Tadijanović (Slavonski Brod) |
| Pascal/C/C++/Python osnovne škole – 6. razred | Mia Gerčko | OŠ Dragutin Tadijanović (Slavonski Brod) |
| Pascal/C/C++/Python osnovne škole – 7. razred | Branimir Stanković | OŠ Dragutin Tadijanović (Slavonski Brod) |
| Pascal/C/C++/Python osnovne škole – 8. razred | Marko Cvitković | OŠ Dragutin Tadijanović (Slavonski Brod) |
| Osnove informatike osnovne škole | Tomislav Ćosić | OŠ Dragutin Tadijanović (Slavonski Brod) |
| Luka Družijanić | OŠ Hugo Badalić  (Slavonski Brod) |
| Rezultati Županijskog natjecanja iz informatike i računalstva INFOKUP 2015 za srednje škole: | | |
| **Kategorija natjecanja** | **Ime i prezime učenika koji su osvojili 1. mjesto** | **Naziv škole** |
| C/C++/Pascal - srednje škole – 1. razred | Filip Barbarić | Gimnazija Matija Mesić (Slavonski Brod) |
| Iva Bokšić |
| C/C++/Pascal - srednje škole – 2. razred | Pavo Matanović | Gimnazija Matija Mesić (Slavonski Brod) |
| C/C++/Pascal - srednje škole – 3. razred | Vedran Kaptanić | Gimnazija Nova Gradiška  (Nova Gradiška) |
| C/C++/Pascal - srednje škole – 4. razred | Mihovil Ilakovac | Gimnazija Matija Mesić (Slavonski Brod) |
| Osnove informatike – gimnazije | Karlo Szabo | Gimnazija Nova Gradiška  (Nova Gradiška) |
| Osnove informatike - prirodoslovno | Borna Šimić | Gimnazija Matija Mesić (Slavonski Brod) |
| Osnove informatike - strukovne škole | Domagoj Matić | Tehnička škola  Slavonski Brod |

Uz učenike koji su postigli značajne rezultate treba istaknuti i njihovih petnaest mentora koji su marljivo tijekom školske godine pripremali učenike za ovo natjecanje i omogućili im dobar plasman.

Plasman ostalih natjecatelja možete pronaći na službenim stranicama INFOKUP portala.

Istog dana, 20. veljače 2015. godine, Tehnička škola Slavonski Brod je bila domaćin Međužupanijskog natjecanja iz CNC tehnike glodanja i tokarenja te Dizajniranja računalom AutoCAD i Catia. Natjecanje se održalo u prostorima Centra za nove tehnologije, koji se nalazi u sklopu škole. Na natjecanju je sudjelovalo 28 učenika iz Virovitičko - podravske, Požeško - slavonske, Osječko - baranjske. Vukovarsko - srijemske i Brodsko - posavske županije. Natjecatelji su se natjecali u 4 kategorije: AutoCAD, Catia, CNC glodanje i CNC tokarenje.

Rezultati po disciplinama su sljedeći:

|  |  |  |
| --- | --- | --- |
| **Naziv kategorije** | **Ime i prezime učenika koji su osvojili prva tri mjesta** | **Naziv škole** |
| CNC glodanje | 1. Matej Plivelić | Tehnička škola Slavonski Brod |
| 1. Domagoj Matić | Tehnička škola Slavonski Brod |
| 1. Antonio Prša | Tehnička škola Virovitica |
| CNC tokarenje | 1. Hrvoje Šarić | Tehnička škola Slavonski Brod |
| 1. Tomislav Tomić | Tehnička škola Slavonski Brod |
| 1. Mihael Deskar | Tehnička škola Virovitica |
| Auto CAD | 1. Tomislav Zubak | Srednja strukovna škola „Braće Radića“ Đakovo |
| 1. Oton Bekifago | Tehnička škola Požega |
| 1. Marko Brnčić | Tehnička škola Požega |
| Catia | 1. Antonio Obrovac | Srednja strukovna škola „Braće Radića“ Đakovo |
| 1. Josip Lončar | Srednja strukovna škola „Braće Radića“ Đakovo |
| 1. Ingo Birindžić | Tehnička škola Slavonski Brod |

Na Međužupanijskom natjecanju iz CNC tehnika glodanja i tokarenja, učenici Tehničke škole Slavonski Brod ostvarili su odlične rezultate na što je škola osobito ponosna i čestita svojim učenicima. Ovako uspješni učenici razlog su daljnjeg truda škole, kako nastavnika tako i učenika u usvajanju novih znanja iz struke.

Osim organizacije natjecanja iz područja struke, posebnost Tehničke škole Slavonski Brod je i organizacija Županijskog natjecanja iz njemačkog jezika za učenike osnovnih i srednjih škola. Tako je i ove godine Županijsko natjecanje iz njemačkog jezika organizirano u prostorima Tehničke škole Slavonski Brod.

Natjecanje je održano 3. ožujka 2015. godine, a sastojalo se od 3 kategorije: provjera razumijevanja slušanjem, provjera razumijevanja čitanjem te provjera vokabulara. Prijavljeni učenici natjecali su se u sve tri navedene kategorije natjecanja.

Na natjecanju je sudjelovalo 33 učenika i 17 mentora osnovnih i srednjih škola; njih 11 bilo je iz osnovnih škola dok ih je 6 bilo iz srednjih škola.

Na otvorenju natjecanja, uz pozdravnu riječ ravnateljice Mirjane Onukijević, učenik 1.b razreda Tehničke škole Slavonski Brod, Andreas Sinn, održao je prezentaciju na temu „Moja domovina“ te time najavio kako se od ove godine održava natjecanje za učenike povratnike.

Prva mjesta među učenicima osnovnih škola u sve tri kategorije natjecanja zauzeli su:

|  |  |
| --- | --- |
| **Ime i prezime učenika koji su osvojili 1. mjesto** | **Naziv škole** |
| Marcel Mile Bakunić | OŠ Viktor Car Emin  (Donji Andrijevci) |
| Iskra Galzina | OŠ Antun Mihanović  (Slavonski Brod) |

Od srednjoškolaca kojima je njemački jezik prvi strani jezik, najuspješniji među četvrtim razredima u svim kategorijama natjecanja bio je:

|  |  |
| --- | --- |
| **Ime i prezime učenika** | **Naziv škole** |
| Alen Šimić | Tehnička škola Slavonski Brod  (Slavonski Brod) |

Među učenicima četvrtih razreda kojima je njemački jezik drugi strani jezik, najuspješniji u sve tri kategorije natjecanja bio je:

|  |  |
| --- | --- |
| **Ime i prezime učenika** | **Naziv škole** |
| Patrick Mijatović | Gimnazija Matija Mesić  (Slavonski Brod) |

Od natjecatelja drugih razreda srednje škole, prijavljena je bila jedna natjecateljica Marta Radošević iz Klasične gimnazije fra Marijan Lanosović.

Rezultati svih održanih natjecanja pokazuju uspjeh učenika iz različitih škola, kako naše tako i drugih županija. Natjecanja su završena, a učenici u suradnji sa mentorima nastavljaju sa daljnjim učenjem i usavršavanjem znanja. Naučeno će imati priliku pokazati na natjecanjima koja će se održati sljedeće školske godine.